即使當時嘅運動員水平同今日冇得比，但喺當時舉辦咁大規模嘅國際性體育運動賽事，就係人類有史以嚟嘅頭一次。呢屆奧運會響彭拿典奈高體育場舉辦，係唯一喺1900年前用緊嘅奧林匹克運動場，當時人頭湧湧。奧運會完咗之後，顧拜旦男爵同埋國際奧委會得到咗希臘國王佐治一世嘅建議，希望繼續喺雅典搞之後嘅奧運會。但係1900年奧林匹克運動會已經確定響法國巴黎舉行，直到108年後嘅2004年夏季奧林匹克運動會，奧運會先至返嚟希臘。